363 



Næb og ingen hindeagtig Vingekant; iøvrigt stemmer de overens 

 med den ved deres tueformede Vækst og ved Han- og Hunblomster- 

 nes indbyrdes Stillingsforhold. Kortkapslet Star, der bliver 

 20 — 40 cm høj, vokser paa fugtige Enge og i Moser; den har en 

 bleggrøn Farve, der gør den let kendelig. Den er almindelig ud- 

 bredt i hele Norden. Grus-Star derimod er en højnordisk Plante, 

 som danner tætte og lave, graagrønne Tuer ved Havstranden; den 

 er i Norge sjælden Syd paa, men almindelig fra Trondhjemskanten 

 og nordover og er hyppig i Island. I Danmark mangler den 

 naturligvis. De blomstrende Straa er spinkle og nedliggende. Oftest 

 bærer de sidestillede Smaaaks udelukkende Hunblomster, og kun 

 det endestillede har Hanblomster ved sin Grund; den danner ved 

 denne Karakter en Overgang til de følgende. 



Tav. 434. A. Kortkapslet Star. Fig. 1. Et Straa med Blade og af- 

 blomstrede Smaaaks. Fig. 2. Modent Frugthylster (VO- Fig. 3. Dettes Støtte- 

 blad (7i). — B. Grus-Star. Fig. 4. En Del af en blomstrende Tue. Fig. 5. 

 Frugtstand. Fig. 6. Modent Frugthylster med Støtteblad (Vi). 



435. A. Sortbrun Star, Carex ustulata Whbg. 



B. Sort Star, Carex atrata L. 

 Isl. Svarthofdastor. 



Med de paa Tavle 435 gengivne to Star-Arter begynder vi 

 Gennemgangen af den artrigeste Afdeling af den store Star-Slægt. 

 Som Billederne viser, er Aksene mere eller mindre stilkede, men 

 det karakteristiske for Afdelingen ligger dog mest deri, at Aksene 

 i Almindelighed er ensbyggede helt igennem og da næsten altid 

 saaledes, at Ende-Smaaakset og undertiden de to, tre øverste Side- 

 Smaaaks er hanlige, de øvrige hunlige; Han- og Hun- Aksene sva- 

 rer saaledes aldeles til Akset hos Han- og Hun-Planterne af Tvebo- 

 Star (Nr. 430). Den her afbildede Sort Star danner en Und- 

 tagelse fra denne Regel, idet Ende-Akset, der egentlig skulde have 

 været rent hanligt, bærer Hunblomster foroven, Hanblomster alene 

 ved Grunden. 



Begge Arter er Fjældplanter : Sortbrun Star vokser i 

 Fjældkær og Moser, Sort Star paa mere tør Bund (Lier, Hede- 

 skraaninger etc.) og er ikke saa strængt indskrænket til Fjældene 

 alene; de er i Norge udbredte fra den nordlige Del af Kristians- 

 sand Stift til det nordligste; Sort Star forekommer tillige paa 

 Færøerne og i Island. Den bliver 20 — 70 cm høj, medens Sort- 

 brun S. er noget lavere. De blomstrer i Forsommeren. 



